શહેરની જાણીતી રાજપથ ક્લબમાં છેલ્લાં થોડાં વર્ષથી નિયમિત મહિલા ક્રિકેટ ટુર્નામેન્ટ રમાય છે. આ વર્ષે રમાયેલી ટુર્નામેનેટમાં એક ટીમમાં મા-દીકરીએ સાથે રમીને અનેક મહિલાઓને સ્પોર્ટસમાં રસ લેવાની પ્રેરણા જરૃર આપી. રૃપલ રાવલ ચોકસી (ઉંમર વર્ષ 52) અને તેમની દીકરી કુંજલ (ઉંમર વર્ષ 21) એ એક જ ટીમ તરફથી મેચ રમવાનો લહાવો લીધો. ઘણી વખત એવું બને કે તેમની ટીમની બેટિંગ હોય ત્યારે મા-દીકરી એક સાથે બેટિંગ કરતાં હોય. કુંજલબહેન કહે છે કે મારી મમ્મી સાથે આ રીતે બેટિંગ કરતી હોઉં ત્યારે મને સારું લાગે. ગાૈરવ થાય અને હું મોટિવેટ પણ થાઉં. અમે પૂછીએ કે મમ્મી કોઈ સૂચના આપે.. તો કહે, ના બિલકુલ નહીં, એટલું જ કહે કે તું તારી રમત રમ.